તો બીજી અકસ્માતની ઘટના બનાસકાંઠાના ડીસા તાલુકામાંથી સામે આવી છે, આ ઘટનામાં 2 લોકોના ઘટના સ્થળે જ મોત થયા છે, જ્યારે 6 લોકો ઈજાગ્રસ્ત થયા છે. પ્રાપ્ત માહિતી અનુસાર, ડીસાના કંસારી ગામ પાસે ઈકો ગાડી અને પીક અપ વાન વચ્ચે ગમખ્વાર અક્સમાત સર્જાયો હતો. જેમાં જીપના ડાલામાં બેઠેલા બે લોકોના ઘટના સ્થળ પર જ મોત થયા છે. જ્યારે અન્ય 6 લોકો ઈજાગ્રસ્ત થતા તેમને 108 મારફતે નજીકની સરકારી હોસ્પિટલમાં સારવાર માટે ખસેડવામાં આવ્યા છે. સૂત્રો પાસેથી મળતી માહિતી મુજબ ડાલામાં ઠાકોર પરિવારના લોકો સુંધાજી માતાના દર્શન કરી પોતાના ગામે પરત ફરી રહ્યા હતા તે સમયે આ અકસ્માત નડ્યો હતો. જેમાં રણછોડજી ઠાકોર અને પ્રહલાદજી ઠાકોરનું ઘટના સ્થળ પર જ કરૂણ મોત થયું હતું. અચાનક બે યુવાનોના મોતથી પરિવારમાં નવા વર્ષે જ માતમ છવાઈ ગયો હતો. બંને મૃતકની લાસને પીએમ માટે ડીસા સિવિલ હોસ્પિટલ ખાતે ખસેડવામાં આવી છે.